CELEX: 31992R0832
Language: ro
Date: 1992-03-30 00:00:00
Title: Regulamentul (CEE) nr. 832/92 al Consiliului din 30 martie 1992 de modificare a Regulamentului (CEE) nr. 790/89 de stabilire a sumei ajutorului forfetar suplimentar pentru constituirea organizațiilor de producători, precum și a sumei maxime a ajutorului pentru îmbunătățirea calității și a comercializării în sectorul fructelor cu coajă și al roșcovelor

03/Volumul 10
            
            
               RO
            
            
               Jurnalul Ofícial al Uniunii Europene
            
            
               249
            
         31992R0832
   
               L 088/15
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 832/92 AL CONSILIULUI
   
   din 30 martie 1992
   de modificare a Regulamentului (CEE) nr. 790/89 de stabilire a sumei ajutorului forfetar suplimentar pentru constituirea organizațiilor de producători, precum și a sumei maxime a ajutorului pentru îmbunătățirea calității și a comercializării în sectorul fructelor cu coajă și al roșcovelor
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 1035/72 al Consiliului din 18 mai 1972 privind organizarea comună a piețelor în sectorul fructelor și legumelor (1), în special articolul 14b alineatul (4),
   având în vedere propunerea Comisiei,
   întrucât, în aplicarea articolului 14b din Regulamentul (CEE) nr. 1035/72, ajutorul suplimentar forfetar destinat să încurajeze înființarea de organizații de producători de fructe cu coajă lignificată și de roșcove este calculat în funcție de cantitățile de produse comercializate de către aceste organizații în timpul primului an de comercializare care urmează datei recunoașterii specifice a acestor organizații;
   întrucât condițiile climatice defavorabile constatate într-o regiune de producție în perioada recoltării, decisive pentru calculul ajutorului, pot să creeze denaturări foarte sensibile în aplicarea acestui regim de ajutor suplimentar; întrucât, în vederea unei bune aplicări a acestuia din urmă, este necesar să se prevadă în conformitate cu Regulamentul (CEE) nr. 790/89 (2) ca, la cererea justificată a organizației de producători interesate, ajutorul să fie calculat într-un astfel de caz în funcție de cantitățile comercializate în timpul anului care urmează anului considerabil afectat de condițiile menționate anterior,
   ADOPTĂ PREZENTUL REGULAMENT:
   Articolul 1
   La articolul 1 din Regulamentul (CEE) nr. 790/89, se adaugă următorul paragraf:
   „Pentru aplicarea articolului 14b alineatul (2) menționat anterior, atunci când, din cauza condițiilor climatice defavorabile constatate în regiunea de producție, recolta organizațiilor de producători este diminuată cu mai mult de 20 %, autoritatea competentă, la cererea justificată a acestora, calculează valoarea ajutorului în funcție de cantitățile comercializate de către organizații în timpul celui de-al doilea an de comercializare care urmează datei recunoașterii specifice.”
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   Cu toate acestea, la cererea organizațiilor de producători interesate, dispozițiile articolului 1 se aplică de la intrarea în vigoare a dispozițiilor titlului IIa din Regulamentul (CEE) nr. 1035/72.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 martie 1992.
      
         
            Pentru Consiliu
         
         
            Președintele
         
         Arlindo MARQUES CUNHA
         
      
   
   
      (1)  JO L 118, 20.5.1972, p. 1. Regulament modificat ultima dată de Regulamentul (CEE) nr. 1968/91 (JO L 177, 5.7.1991, p. 10).
   
      (2)  JO L 85, 30.3.1989, p. 6. Regulament modificat de Regulamentul (CEE) nr. 2145/91 (JO L 200, 23.7.1991, p. 1).